open-index/open-wikipedia-markdown huggingface dataset:
Moskenes kirke

**Moskenes kirke** ligger i Moskenes sokn på stedet Moskenes i Moskenes kommune i Nordland. Kirka er ei korskirke i tømmer med 280 plasser, bygd i 1819. Kirka ble innviet 1. august 1821. Moskenes kirke ligger ikonisk til ved fergeleiet på Moskenes, godt synlig for de som kommer sjøveien til Lofoten.

## Restaurering
Kirken ble restaurert på begynnelsen av 1960-tallet under ledelse av arkitekt Kirsten Wleügel Knutssøn. Restaureringsarbeidet ble ferdigstilt i 1964. I 2019 var Moskenes kirke preget av forfall og hadde et stort behov for reparasjon og vedlikehold. Moskenes kirkelige fellesråd fikk tildelt "Klimaskall-midler" utlyst av Riksantikvaren ifbm. Statsbudsjettet for 2020. Med disse midlene, egenkapital, tilskudd fra Moskenes kirkes venner og lån fra Moskenes kommune, kunne kirken renoveres. Ved 200-års jubileet i november 2021 fremstod kirken skinnende nymalt og flott, etter at råteskader var utbedret, tårn og tak renovert, takrenner og beslag lagt nytt. 

## Andre kirker i Moskenes
*Reine kirke

## Referanser


## Eksterne lenker
* 
* 
* Liste over kirker i Norge
Cagliari Calcio

**Cagliari Calcio** er en italiensk fotballklubb fra byen Cagliari på Sardinia.

Cagliari Calcio ble grunnlagt den 20. august 1920. Deres eneste seriemesterskap ble vunnet i 1969&ndash;1970. Cagliari spiller sine hjemmekamper på Stadio Sant'Elia.

Den 6. mai 2016 rykket de opp til Serie A.

## Spillerstall
Oppdatert 24. oktober 2024.

### Utlånte spillere

## Kjente spillere

## Referanser


## Eksterne lenker
*
Mohenjo-Daro

**Mohenjo-Daro** (sindhi: موئن جو دڙو, bokstavelig «De dødes haug») er et arkeologisk sted som er lokalisert i den pakistanske regionen Sind. Oldtidsbyen ble bygd en gang rundt 2600 f.Kr. og var en av de aller største bosetningene i Induskulturen i oldtidens Indusdalen, og en av de tidligste betydelige urbane bosetninger. Den eksisterte på samme tid som sivilisasjonene i oldtidens Egypt, Mesopotamia, og Kreta (minoisk kultur). Mohenjo-daro ble forlatt en gang 1800-tallet f.Kr. og ble ikke oppdaget igjen før i 1922. Betydelige arkeologiske utgravninger har blitt utført ved stedet og stedet er blitt utpekt som Verdensarven av UNESCO i 1980.

Byen hadde om lag 70 000 innbyggere i sin storhetstid. Den var rik på grunn av handel og handlet med korn, frukt, grønnsaker, kjøtt og luksusvarer (som for eksempel parfyme). Det var offentlige badeanlegg og de fleste innbyggerne hadde eget bad. Byen hadde også et godt kloakk- og veisystem.

## Beliggenhet
Mohenjo-daro er lokalisert i distriktet Larkana i Sind på en åskam fra pleistocentiden midt på flomsletten i dalføret for Induselven, omtrent 28&nbsp;km fra byen Larkana. Åsryggen var framstående på tiden til Induskulturen, noe som gjorde det mulig for byen å stå opp mot omgivelsene, men oversvømmelser fra elven har siden begravd det meste av åsryggen i avsatt silt (finkornet jordart). Stedet har en sentral posisjon mellom Induselven og elven Ghaggar. Induselven flyter øst for stedet, men elveleiet til Ghaggar på den vestlige siden er i dag tørr.

## Galleri

Fil:Mohenjodaro - view of the stupa mound.JPG|Stupa på Mohenjo-Daro. 
Fil:Mohenjo-daro-2010.jpg|Mohenjo-Daro. 
Fil:Ghanghro location - Mohenjo-daro.jpg
Fil:Dancing girl of Mohenjo-daro.jpg|"The Dancing Girl", funnet i Mohenjo-Daro. 
Fil:Mohenjo-daro Priesterkönig cropped.jpg|"Prestekongen". 


## Referanser
Drunk

**Drunk** var et punkrockband fra Oslo, og ble dannet rundt 1994 av medlemmer fra Bøyen Beng, So Much Hate og Life... But How To Live It? I 1999 ga de ut plata *...again*, som var en samling av fire 7" EP-er gitt ut i 1997 og 1998. I 2004 kom albumet *Company Tie*. Bandet ble oppløst i 2006.

Bandet ble grunnlagt av Per Arne Haugen og Finn Erik Tangen fra So Much Hate og Jon Hveding fra Bøyen Beng. Ganske snart ble Katja B. Osvold og Roger Andreassen, fra Life..., med. Gruppas eneste lineupbytte skjedde i 1996, før noe var utgitt, og besto i at Osvold og Hveding ble erstattet av Bård Jemtland og Rogers bror Tom Andreassen (fra Life... med flere). Siden Tom Andreassen var bassist, begynte Per Arne Haugen som gitarist i stedet.

Bandets tidligere utgivelser ble anmeldt av Robert Dyrnes.  *Triggerfinger* var rett og slett «Norgeshistoriens desidert beste syvtommersutgivelse». Da *Hate Songs* ble gitt ut, spurte Dyrnes om bandet var «Norges beste både på plate og live!» Samlinga *...again* ble dermed «noe av det beste på hardcore fronten i Norge på 90-tallet!». Denne inneholdt en cover av Aquas «Doctor Jones».

Av konserter varmet blant annet Drunk opp for NoMeansNo på Mars i 1998.

## Besetning
*Katja B. Osvold – vokalist (1994–1996)
*Roger Andreassen – gitarist, vokalist
*Jon Hveding – gitarist (1994–1996)
*Per Arne Haugen – bassist (gitarist fra 1996)
*Finn Erik Tangen – trommeslager

*Bård Jemtland – vokalist (1996–)
*Tom Andreassen – bassist (1996–)

## Utgivelser
**Triggerfinger* (EP) (Against The Grain, 1997)
**One in a Million* (EP) (Siri Rekkårdz, 1997)
**Empty Pocket* (EP) (Siri Rekkårdz, 1998)
**Hate Songs* (EP) (Revolution Inside, 1998)
**...again* (CD-singel-samling) (Fans of Bad Productions, 1999)
**Cut* (Split-LP med kanadiske Goatboy) (Fans of Bad Productions, 2000)
**[[The Company Tie]]* (CD) (This Bastards Voice, 2004, også utgitt på LP i 2005 på Twisted Chords)

## Referanser


## Eksterne lenker
*
Reine kirke

**Reine kirke** (også kalt **Reine kapell**) ligger på Reine i Moskenes kommune i Nordland. Kirka er ei langkirke i tømmer med 250 plasser, bygd i 1890. Den ble innviet 8. februar 1891 og restaurert i 1923 og 1955. Arkitekt for kirka var Ole Scheistrøen.

Kirka var privateid til 1922, da kommunen overtok som eier.

## Andre kirker i Moskenes
*Moskenes kirke

## Referanser


## Eksterne lenker
* 
*
Pion

**Pion** eller **pi-meson** (**π-meson**) er i partikkelfysikken et felles navn på tre subatomære partikler: π0, π+ og π−. Pioner er de letteste mesonene og spiller en viktig rolle når man skal forklare «lav-energi-egenskapene» til fargekraften.

Pioner har 0-spinn, og består av førstegenerasjons kvarker.
Det finnes tre forskjellige π-mesoner:
***Pi pluss** (π+, 139.6 MeV/c2): Består av en opp-, og en anti-nedkvark (u \bar d), og henfaller til et anti-myon og et myon-nøytrino, eller et positron og et elektron-nøytrino:
\pi^+\to\mu^++\nu_\mu,~~~~\pi^+\to e^++\nu_e

***Pi minus** (π−, 139.6MeV/c2): Antipartikkelen til π+, og består dermed av en anti-opp- og en nedkvark (\bar u d), og henfaller til et myon og et anti-myon-nøytrino, eller et elektron og et anti-elektron-nøytrino:
\pi^-\to\mu^-+\bar{\nu}_\mu,~~~\pi^-\to e^-+\bar{\nu}_e

***Pi null** (π0, 135 MeV/c2): Det interessante med denne partikkelen er at den er sin egen antipartikkel. Kvarkoppbyggingen er opp-, anti-opp minus ned-, anti-ned, dividert på kvadratroten av 2: \mathrm{\frac{u\bar{u} - d \bar{d}}{\sqrt{2}}}
Den henfaller til to fotoner, eller ett foton og et elektron-, positronpar:
π0 > 2γ ELLER π0 > γ + e− + e+
Park Chan-wook

**Park Chan-wook** (koreansk: 박 찬욱, født 23. august 1963 i Jecheon i Nord-Chungcheong i Sør-Korea) er en sørkoreansk filmregissør og manusforfatter. 

## Bakgrunn
Han vokste opp i Seoul og studerte filosofi ved Sogang-universitetet, hvor han startet filmgruppen *Film Gang*, hvorfra han utga en rekke artikler om samtidsfilm. Etter å ha sett Alfred Hitchcocks *[[Vertigo (film)|Vertigo]]* bestemte han seg for å bli filmregissør. Etter å ha gjort ferdig utdanningen begynte han å jobbe som assisterende regissør på filmer som *Kkamdong* (Yu Yeong-Jin) og *A Sketch of a Rainy Day* (Kwak Jae-yong).

## Yrkeskarriere
Hans første film, som regissør, var *The Moon Is... the Sun's Dream* (1992, 달은 해가 꾸는 꿈). Fem år senere lagde han sin andre film, *Trio*. Ingen av disse ble noen store suksesser. Hans berømmelse kom med filmen ''Joint Security Area'' (공동경비구역 JSA), som til og med passerte Kang Je-gyus Shiri, den mest sette sørkoreanske filmen til da. Inntektene fra Joint Security Area ga Park stor frihet, noe som gjorde at han i større grad kunne lage uavhengige filmer. Dette førte i første rekke til Sympathy for Mr. Vengeance (2002, 복수는 나의 것), den første i hans hevner-trilogi, der de to andre filmene er Oldboy (2003) og Lady Vengeance (2005)).

Parks neste prosjekt, som begynte filming i mars 2006, handlet om en psykiatrisk pasient som tror hun er en kamprobot. Denne filmen skal angiveligvis være svært lite voldelig i kontrast til de tre hevnfilmene.

Den kjente amerikanske regissøren Quentin Tarantino er en stor fan av Park og har sagt offentlig at han, som juryforman for Filmfestivalen i Cannes 2004, ville gi Palme D'Or til Oldboy (Denne gikk til Michael Moores Fahrenheit 9/11. Oldboy fikk juryens spesialpris.

## Referanser


## Filmografi
### Regissør
* *[[Moon Is the Sun's Dream]]* (1992)
* *[[Saminjo]]* (1997)... aka *Trio*
* *[[Judgement (film)|Judgement]]* (1999) (kortfilm)
* *[[Joint Security Area]]* (2000)
* *[[Sympathy for Mr. Vengeance]]* (2002)
* *[[If You Were Me]]* (2003) – segment "Never Ending Peace And Love"
* *[[Oldboy]]* (2003)
* *[[Three... Extremes]]* (2004) – segment "Cut"
* *[[Lady Vengeance]]* (2005)
* *[[I'm a Cyborg, But That's OK]]* (2006) 
* *[[Thirst]]* (2009)
* *[[Stoker (film)|Stoker]]* (2013)
* *[[Kammerpiken]]* (2016)
* *The Little Drummer Girl* (2018)

### Manusforfatter
* *[[Moon Is the Sun's Dream]]* (1992)
* *[[Saminjo]]* (1997)...aka *Trio*
* *[[Judgement]]* (1999)
* *[[Anarchists (film)|Anarchists]]* (2000)
* *[[Joint Security Area]]* (2000)
* *[[The Humanist]]* (2001)
* *[[A Bizarre Love Triangle]]* (2002)
* *[[Sympathy for Mr. Vengeance]]* (2002)
* *[[If You Were Me]]* (2003)
* *[[Oldboy]]* (2003)
* *[[Three... Extremes]]* (segment "Cut") (2004)
* *[[Lady Vengeance]]* (2005)
* *[[Sonyeon, Cheonguk-e gada]]* (2005) 
* *[[I'm a Cyborg, But That's OK]]* (2006)
* *[[Thirst]]* (2009)
* *[[Stoker (film)|Stoker]]* (2013)

### Producer
* *[[Thirst]]* (2009)

## Eksterne lenker
* 
*
Værøy gamle kirke

**Værøy gamle kirke** ligger på Nordland på Værøy i Lofoten, Nordland. Kirka er ei langkirke i tre. Den ble bygd i Kabelvåg i 1714 og flyttet til Nordværøy i 1799. Kirka ble restaurert og utbygd i 1884.

Eldste omtale av kirke på Værøy er i 1589, men det finnes bevart inventar fra kirke på Værøy som er datert til 1400-tallet. Ei tidligere kirke på øya ble ødelagt av storm rundt 1790. Noe inventar fra den kirka finnes i dagens kirke.

## Andre kirker i Værøy
*Værøy nye kirke

## Referanser


## Litteratur
* 
*Værøy gamle prestegård: Om Værøy gamle kirke
*Liste over kirker i Norge

## Eksterne lenker
* 
*
Værøy kirke

**Værøy kirke**, også benevnt *Værøy *'nye*' kirke*, ligger på Sørland på Værøy i Lofoten. Kirka er ei langkirke i stein med 313 plasser. Den ble bygd i 1939 og restaurert i 1984. Arkitekt for kirka var Harald Sund.

## Andre kirker i Værøy
*Værøy gamle kirke

## Referanser


## Litteratur
* 
* 

## Eksterne lenker
* 
*
Røst kirke

**Røst kirke** ligger på Røst i Nordland. Kirka er ei langkirke i tømmer med 278 plasser, bygd i 1899. Den ble innviet 26. september 1900 og restaurert i 1971.

Dagens kirke erstattet ei tidligere steinkirke som var blitt for lita. Den kirka var ei steinkirke som var innviet 5. mai 1839. Ei enda eldre kirke blåste ned under en orkan i januar 1835. Tårnet fra denne kirka står fremdeles på kirkegården på Røst. Til sammen har det sannsynligvis stått fem forskjellige kirker på Røst.

Alterskapet i Røst kirke ble gitt av prinsesse Isabella av Burgund rundt 1520. Hun kom ut for en storm under sjøreisen til København for å bli Christian IIs dronning under navnet Elisabeth, og ga alterskap til fem kirker på kysten av Norge som takk til høyere makter for at hun overlevde.

## Referanser


## Litteratur
* 

## Eksterne lenker
* 
*
Skjulespråk

Et **skjulespråk** (også kalt **kryptolekt**) er en benevnelse på språk som kun brukes innenfor en lukket gruppe der det blir lagt vekt på at utenforstående ikke skal forstå det som blir sagt. Skjulespråk inneholder ofte særskilte omdanningsmekanismer for å forvanske ord som ellers ville vært enkle å forstå for nabogrupper. Kjente skjulespråk i Skandinavia og områdene omkring er romani rakripa, rodi, månsing, jenisch, rotvelsk og kaudervelsk.

Fra England tilbake på Elisabeth Is tid ble fenomenet omtalt som «Thieves' cant» i brosjyrer og skuespill selv om man i dag er usikker på om dette gjenspeilet det faktiske dagligspråket blant småkjeltringer og vagabonder.
Johnny Yen

**Johnny Yen** (født 1955) er en rockemusiker fra Trondheim. Han grunnla rockebandet Johnny Yen Bang! og har senere spilt synth for både Raga Rockers og Rabies. Hans gjesteopptreden med Hopalong Knut, en nyversjon av klassikeren «Gjør Det Sjøl» fra *[[7000 Riff]]*, har sirkulert på nettet.

Etter å ha lært piano som barn fikk han kjøpt en Mini Korg på 70-tallet, og lærte synthesizer.

Johnny Yen jobbet i Atelier Nord Nord med opplæring i video for kunstformål. Han jobbet med video og bilde i Amiga, med programmer som ,  og . Han brukte også  til å lage Amiga-musikk til sine multimediepresentasjoner. Til databladet *Tekno* fortalte han om sin visjon for "en alternativ satellittkanal for fjernsyn der kunstnere kan få spre sine multimediaproduksjoner. Det kunne blitt en kanal som folk kunne abonnere på, og hvor overskuddet ble fordelt mellom kunstnerne". I samme blad hadde han en musikkspalte og var dataspillanmelder.

## Diskografi
* Diverse artister: *7000 Riff* (1979):
** «Gjør det sjøl!» (Omtalt som nasjonalsangen for den nye rocken i Norge på slutten av 70-tallet.)
** «Stop Staring»
* *Kill the Disco* (1980)
* *Folk i gata* (1981)
* *Factual Night* (1984)
* *Pop Cycles*, med Lister (1985)
* *A Parrot With Colours & Sound* (1985)
* *Stillhetens uro* (1988)
* *The Art of Feeding Birds* (1989)
* *12 rette eller en kule for pannen* (1991)
* *Strange Stories Told* (1989)
* Diverse artister: *Sannhet på boks - En Hyllest Til Raga Rockers* (2015)
** «Nede ved sjøen» 

## Referanser


## Litteratur
* Nye Takter November 1979 side 8–9
* Nye Takter 1981 vol. 5 nr. 12 side 3
* Beat 1995 nr. 9 side 33

## Eksterne lenker
* 
* Biografi hos Rockipedia
7. etappe i Tour de France 2006

## [[Lisieux]] – [[Vitré, Ille-et-Vilaine|Vitré]]
***Etappe:** 7.
***Dato:** 8. juli 
***Lengde:**  52 km
***Norske resultater:**
:140. Thor Hushovd

## Info
Dette er årets første enkeltstart hvor rytterne starter hver for seg på samme måte som i langrennsporten.
Hontsjar vant overraskende etappen, mens Hushovd tok en rolig etappe etter en hard uke og endte på 140.-plass. Bobby Julich måtte bryte etter en tidlig velt der han brakk håndleddet

## Mellomtider

**1. mellomtid** i Gévezé (16,5 km)

**2. mellomtid** i L'Hermitage (36,5 km)

**3. mellomtid** i Rennes (46,3 km)

## Resultater i mål

## Eksterne lenker
* Nettavisens side om etappen
Selvagensøyene

**Selvagensøyene** (portugisisk: *Ilhas Selvagens*) er en portugisisk øygruppe som ligger i det nordlige Atlanterhavet mellom Madeira og Kanariøyene. Øyene utgjør den sørligste delen av Portugal. Øygruppen består av to større øyer og flere små. Øygruppen er en del av Makaronesia sammen med Kanariøyene, Madeira, Kapp Verde og Asorene.

Administrativt er øyene en del av Madeira, men det har vært oppe til vurdering om øygruppen skal bli en egen kommune (portugisisk *concelho*). Øygruppen har én innbygger, en vakt.

I 2002 ble øyene nominert til UNESCOs verdensarvliste, uten foreløpig å ha blitt tatt opp.

## Historie
Som de øvrige øyene i Makaronesia er Selvagensøyene av vulkansk opprinnelse.

Øyene ble først oppdaget i 1438. Diogo Gomes de Sintra så øyene på hjemturen til Portugal fra Guinea, 18 år etter at Madeira ble oppdaget.

## Geografi
Selvagensøyene ligger 280 km sør for Madeira og 165&nbsp;km nord for Kanariøyene.

Øygruppen er inndelt i to undergrupper. Den nordøstre omfatter:
*Selvagem Grande
*Palheiro de Terra
*Palheiro do Mar
*Sinho

Den sørvestre omfatter:
*Selvagem Pequena
*Ilhéu de Fora
*Ilhéu Grande
*Ilhéu do Sul
*Pequeno
*Alto
*Comprido
*Redondo
*Ilhéus do Norte (3 små holmer)

Selvagem Grande og Selvagem Pequena ligger 15&nbsp;km fra hverandre. Det totale arealet på øygruppen er 2,73 kvadratkilometer.

## Klima og miljø
Lufttemperaturen på Selvagensøyene er høyere enn Madeiras og vanntemperaturen er jevn året rundt. Det kreves særskilt tillatelse fra portugisiske myndigheter for å få besøkt øyene.

I 1971 gjorde Portugal øyene til et nasjonalt reservat (*Selvagensreservatet*) som omfatter både land og havbunnen til et dyp på 200 meter, og i 1978 ble øyene et naturreservat. 

## Referanser
Skare (tettsted)

**Skare** (også brukt **Skarde**) er et tettsted i Ullensvang kommune i Vestland. Tettstedet har  innbyggere per 1. januar , og ligger ved riksvei 13 i Oddadalen.
 
Skare har egen kirke (Skare kirke), barnehage og barneskole. Blant næringsvirksomhetene i bygda er Skare sagbruk, Skarsmo handelslag og Skare Auto (bilverksted). Bygda har flere kulturtilbud, som Skare ungdomslag, Skare idrettslag, fotballag, 4H og bygdekvinnelag. Vinneren av Farmen 2012 Ingvild Skare Thygesen vokste opp her.

## Referanser


## Eksterne lenker
* Skare ungdomslags nettsted
Nodeland

**Nodeland** er et tidligere tettsted og var administrasjonssenter for kommunen Songdalen i Kristiansand kommune i Agder. Tettstedet har  innbyggere per , og ligger 12,5 kilometer vest for Kristiansand sentrum, like ved fylkesvei 461. Nodeland stasjon er stoppested på Sørlandsbanen. Fra 2020 regnes Brennåsen som en del av samme tettsted, kalt Nodeland-Brennåsen.

## Referanser


## Eksterne lenker
*
Nodelandsheia

**Nodelandsheia** ligger i Songdalen i Kristiansand kommune i Agder, ved fylkesvei 303 tre kilometer nordøst for kommunesenteret Nodeland og ni kilometer sørvest for Mosby. Fram til 2016 ble Nodelandsheia regnet som et eget tettsted, men ble i 2016 en del av Nodeland.

Barneskolen Tunballen skole, som åpnet 5. mars 1998, ligger på Nodelandsheia.

## Referanser
Scott Turow

**Scott Turow** (født 12. april 1949 i Chicago, USA) er en amerikansk advokat og forfatter.

## Biografi
Turow studerte ved Stanford University Creative Writing Center fra 1970 til 1972. Han ble senere foreleser ved Stanford inntil 1975, da han begynte på jusstudiet ved Harvard University. Etter å ha blitt dr.jur. i 1978 arbeidet Turow inntil 1986 som Assistant U.S. Attorney (anklager) ved statsadvokatens kontor i Chicago. I 1986 ble han ansatt som advokat i det internasjonale advokatfirmaet Sonnenschein, Nath & Rosenthal. Han er motstander av dødsstraff, og har i den forbindelse gitt fri rettshjelp i en rekke saker. Blant annet medvirket han til at Alejandro Hernandez, uskyldig dødsdømt 11 år tidligere, ble løslatt i 1995.

I 1987 utga Turow sin første kriminalroman, *Presumed Innocent*. Han hadde tidligere (i 1977) utgitt en bok, *One L*, om sine erfaringer under sitt første år på jusstudiet. Han har senere skrevet flere bestselgende kriminalromaner og rettsdrama. Turows bøker er oversatt til et tyvetalls språk og er solgt i mer enn 25 millioner eksemplarer. Flere av bøkene hans er filmet. 

Fra 1997 til 1998 var Turow president i den amerikanske forfatterforeningen Authors Guild.  I samme periode var han medlem av The U.S. Senate Nominations Commission for the Northern District of Illinois, som nominerer føderale dommere. Fra 2000 til 2002 var han en av 14 personer utnevnt til en kommisjon for reform av Illinois bruk av dødsstraff av statens daværende guvernør George H. Ryan. I samme periode gjorde han tjeneste i The Illinois State Police Merit Board, som avgjør saker vedrørende ansettelse, forfremmelse og disiplinære forhold. Fra 2002 til 2004 var han formann i The Illinois State Appellate Defender’s Commission, en kontrollkomite for statens juridiske representasjon av ubemidlede appellanter. Han er nå medlem av The Illinois' Executive Ethics Commission.

## Bibliografi
* *One L. An Inside Account of Life in the First Year at Harvard Law School* &ndash; sapkrosa (1977)
* *Presumed Innocent* (1987)
* *The Burden of Proof* (1990)
* *Pleading Guilty* (1993)
* *The Laws of Our Fathers* (1996)
* *Personal Injuries* (1999)
* *Reversible Errors* (2002)
* *Ultimate Punishment. A Lawyer's Reflections on Dealing with the Death Penalty* &ndash; sakprosa (2003)
* *Ordinary Heroes* (2005)
* *Limitations* (2006)

### Oversettelser til norsk

## Priser og utmerkelser
* The Silver Dagger 1987, for *Presumed Innocent*
* The Martin Beck Award 1988, for *Misstänkt* (*Presumed Innocent*)

## Referanser


## Eksterne lenker
* 
* 
* 
* 
*  Wiredforbooks: Interview med Scott Turow (audio)
*  The New Yorker: To Kill or Not To Kill. Artikkel om dødsstraff av Scott Turow
Kinky

**Kinky** kan bety:

*Kinky (band), et band med fem medlemmer fra Monterrey, Mexico
**Kinky (album), et album fra bandet
*Kink (seksuelt), unkonvensjonelle seksuelle øvelser
*Kinky Friedman, en amerikansk sanger, forfatter og Texas-politiker
På plass

***På plass*** er Groms Plass Brothers' debutalbum, og ble utgitt av plateselskapet Tøtta Records i 2001. Albumet ble produsert i 2&nbsp;000 eksemplarer.

## Sporliste

# «Toget»
# «Tida e den samme»
# «Originalan»
# «Doktor'n»
# «Ri med månen»
# «Jesus på Rombakens fjord»
# «Stupedama»
# «Trollet i Tøtta»
# «Krigeren Grom»
# «Zombie – sommersang»
# «Menighetsliv»

## Referanser
Groms plass

**Groms plass** er en park i Narvik i Nordland. Parken ligger i Taraldsvik, 300 meter øst for småbåthavna, i den nordlige delen av byen. Plassen er oppkalt etter det polske krigsskipet «Grom» som ble senket i Ofotfjorden under slaget om Narvik i 1940. Minnesmonumentet ble reist i 1979 i anledning 40-årsdagen for utbruddet av andre verdenskrig.

## Referanser


## Eksterne lenker
* Groms plass på kulturnet.no
Radio Follo

**Radio Follo** (tidligere Ås radioen) er en lokalradio i Follo med en voksen radioprofil. Kanalen sender på frekvensen FM 99,00.

## Historie
Radiokanalen bla startet av ansvarlig redaktør og eier Jan Vidar Magnussen, og hadde sin første sending 3. mai 1991 under navnet Ås radioen. Magnussen var tidligere ansvarlig redaktør for Radio FF i Vestby kommune, før han i 1990 dannet Ås Nærradioforening som står bak Radio Follo.
Kanalen hadde i starten kun konsesjon for å sende i Ås kommune, men i 1993 ble konsesjonen utvidet til også å gjelde kommunene Vestby og Frogn. Kanalen skiftet da navn til Radio Follo.

Radio Follo har vært banebrytende på mange områder. Radiokanalen var en av de første lokalradioer i Norge som kunne tilby sine lyttere direkte overføringer fra gudstjenester fra forskjellige kirker i flere kommuner. De var også tidlig ute med direkte overførte kommunestyremøter. I 1991 bygde kanalen eget stor studio hvor folk kunne komme å danse til kjente orkestre samtidig som det ble sendt direkte på radioen. Senere har kanalen etablert flere studioer i konsesjonsområdet hvor det ble sendt direkte overføringer, blant annet fra Studentradioen ved Norges landbrukshøgskole, sommersendinger fra Skipperstuen og Telegrafen i Drøbak, direkte sendinger fra Klubben og Kroa i Son og fra medialinja ved Follo Folkehøyskole.

Radio Follo har i løpet av 15 år hatt ca. 360 personer i sitt virke, og har i dag 40 frivillige medarbeidere. Mange av disse har senere gått over til andre medier som NRK, P4 og riksaviser. Radio Follo hadde fra 1990 til 2003 kontorer i Brekkeveien 21 i Ås kommune, men i august 2003 flyttet de til lokaler i Østlandets Blad i Ski kommune. 

Fra 2005 ble det mulig å høre Radio Follo på internett.

## Eksterne lenker
* Radio Follo nettradio
Cabo Delgado (provins)

**Cabo Delgado** er den nordligste provinsen i Mosambik. Pemba er hovedstaden i provinsen. I tillegg til å grense til Tanzania, grenser den til provinsene Nampula og Niassa. 

25. september 1964 angrep FRELIMO-soldater med hjelp fra befolkningen i området, en administrativ militæravdeling i provinsen. Dette angrepet markerte begynnelsen på den bevæpnede kampen mot den portugisiske kolonimakten i Mosambik.

Den er delt opp i følgende distrikt:
*Ancuabe
*Balama 
*Chiúre 
*Ibo 
*Macomia 
*Mecúfi 
*Meluco 
*Moçimboa da Praia 
*Montepuez 
*Mueda 
*Muidumbe 
*Namuno 
*Nangade 
*Palma 
*Pemba Metuge
*Quissanga 

Den er også delt i kommunene:
*Mocimboa da Praia 
*Montepuez
*Pemba 

## Eksterne lenker
*
Gaza (provins)

**Gaza** er en provins sør i Mosambik. Hovedstaden er Xai-Xai. Provinsen har navn etter Gazariket samme sted. 

Gaza er delt inn i følgende distrikter:
*Bilene Macia
*Chibuto
*Chicuacuala
*Chigubo
*Chókwè
*Guijá 
*Mabalane
*Manjacaze
*Massagena
*Massingir 
*Xai-Xai

Den er også delt inn i kommunene:

*Chibuto
*Chókwè
*Manjacaze 
*Xai-Xai

## Eksterne lenker
*
Manica (provins)

**Manica** er en provins i Mosambik. Den har et areal på 61 661 km². Hovedstaden er Chimoio. 

## Eksterne lenker
*
Propolis

**Propolis** kommer fra «pro polis» som betyr foran byen. Propolis fremstilles ved at harpiks fra planter blir tygd av honningbier. Propolis er svært klebrig og blir hardt når det herder. Biene bruker dette stoffet til å tette uønskede sprekker eller åpninger i f.eks bikuben. Propolis benyttes av mennesker som legemiddel fordi det er bakteriedrepende.
Cave

Ordet **cave** kan ha forskjellige betydninger:

## Stedsnavn
*Tre steder i USA bærer navnet Cave, nemlig i Stevens County (Kansas), i Lincoln County (Missouri) og Pendleton County (Vest-Virginia).
*En by i New Zealand bærer navnet Cave.
*Caves er en fransk *[[Frankrikes kommuner|kommune]]* i Aude *[[Frankrikes departementer|département]]*.
*Cave er en by og kommune i Provinsen Roma i Italia.

### Kunstig virkelighet
* Cave Automatic Virtual Environment (CAVE)

### Forskjellig
*En sang av musikkgruppen Muse fra musikk-CD-en *[[Showbiz]]* og *[[Little Nicky]]* soundtrack er kalt *Cave.* 
*Cave er navnet på en japansk spillprodusent.
*CAVE er en forkortelse for Cave Automatic Virtual Environment, et virtuelt simulasjonsverktøy.
*Nick Cave er frontfigur i musikkgruppen *[[Nick Cave and the Bad Seeds]].*
*Cave er et alternativt navn for et historisk berømt tekst-basert videospill, også kjent soms *[[Colossal Cave Adventure|Adventure]]* og ved andre navn.
*Cave, band
*CAVE, latinsk betegnelse brukt i medisinsk journalsjargong, for å indikere at en pasient ikke tåler et gitt preparat.
*Cave (film), norsk film fra 2016
Brennmanet

**Brennmanet** eller **rød brennmanet** (*Cyanea capillata*), av noen også kalt *svimanet*, er en giftig skivemanet. Det kan bli opptil to meter i diameter, og er det største av alle nesledyr. Arten er marin og forekommer i kjølige farvann i Nord-Atlanteren (spesielt Nordsjøen), det nordlige Stillehavet og i Østersjøen (der den ikke kan formere seg på grunn av det lave saltinnholdet). Den er sesongmessig svært vanlig langs hele norskekysten.

## Beskrivelse og levevis
Brennmaneten er som regel gul til brungul eller rød i farge, med tentakler som kan bli over 30 meter lange. Vekten kan bli opptil et tonn. Disse har nesleceller som benyttes til å lamme andre dyr, slik at de kan spises. De største eksemplarene finnes i arktiske strøk.

Levetiden for en brennmanet er omtrent ett år. De første eksemplarene blir observert i april-mai og vokser svært raskt utover sommeren. Befruktning skjer i juli-august og larvene klekkes kort tid etter. Larvene fester seg raskt til bunn og begynner sitt fastsittende polyppstadium. Neste vår frigjøres det så tre til fem små maneter. Utover høsten og vinteren når snøen kommer dør alle brennmanetene.

Yngel av hvitting og hestmakrell gjemmer seg ofte blant tentaklene til brennmaneten uten å ta skade.

En annen art, blå brennmanet (*Cyanea lamarckii*), er observert nord til Røst, og forekommer ofte langs Sørlandskysten og på Østlandet.

## Manetforbrenning
Brennmaneter inneholder en gift som er sammensatt av forskjellige stoffer. Giften frigjøres fra celler i tentaklene, også kjent som brenntrådene. Symptomer på manetforbrenninger kan være en umiddelbar brennende smerte​, kløe, hudirritasjon og/eller røde, hovne striper som kan utvikle seg til blærer eller sår. Andre tegn som kvalme, muskelsmerter, tungpustethet, allergiske- eller overfølsomhetsreaksjoner kan forekomme, men er mer sjeldne. For informasjon om behandling av manetforgiftning, se det​ nasjonale rådgivnings- og kompetanseorganet Giftinformasjonens oppslag om manetforbrenning i lenken under.

En norsk studie fra 2012 fant at forbehandling ved bruk av brennmanetbeskyttende krem kan redusere faren for å utvikle symptomer etter manetforbrenning.

## Se også
* Kubemaneter
* Hydrozoer
* Kammaneter

## Referanser




## Eksterne lenker
* 
* Giftinformasjonens oppslag om manetforbrenning. Helse Norge
* Maneter - behandlingsanbefaling ved forgiftning. Giftinformasjonen
S7 Airlines flyvning 778

**[[S7 Airlines]] flyvning 778** var en innenriks passasjerflyvning fra Moskva til Irkutsk. Den 9. juli 2006 lokal tid styrtet flyet som opererte flyvningen under landing. Flyet, en Airbus A310, kom inn mot flyplassen i høy fart og klarte ikke å stoppe i tide. Det traff en sementkant og tok fyr.

Flyet hadde 195 passasjerer og en besetning på åtte, hvorav 125 omkom. 78 overlevde. 

Dette er den tredje verste ulykken med A310, og den fjerde verste i Russland (april 2015).

## Flyet
Flyet var en Airbus A310-324 registrert F-OGYP, operert av S7 Airlines. Flyet fløy for første gang 3. april 1987, og var dermed 19 år og tre måneder gammelt. Det hadde vært i lufta i  timer, fordelt på  flyvninger. Flyet er laget for å tåle  flyvninger,  flytimer eller 20 år. A310 kom ble produsert fra 1982 til 1998, og over 225 fly ble laget. 

## Referanser


## Eksterne lenker
* Offisiel ulykkesrapport() - Engelsk oversettelse av den franske havarikommisjonen (BEA).
* Over 150 døde (Dagbladet)
* Selskapets ulykkeshistorie fra Aviation Safety Network
* Ulykken hos Aviation Safety Network
Slaget ved Svensksund (1790)

**Det andre slaget ved Svensksund i 1790** *([[Finsk språk|finsk]]: Ruotsinsalmi, [[Russisk språk|russisk]]: Rochensalm)* var et marineslag som ble utkjempet i Finskebukten i Østersjøen, ikke langt fra dagens Kotka, mellom 9.-10. juli 1790 under Den russisk-svenske krig (1788–1790) hvor den svenske Skärgårdsflottan beseiret den russiske flåten.

## Referanser


## Eksterne lenker
* Peter Englund om slaget (svensk)
* Vyborg og Rochensalm (engelsk)
* Historien om den russiske marinen (engelsk) 
* Slaget ved Svensksund 1790 (engelsk)
* Svensk-Russiske sjøslag i 1790 (engelsk)
* Den svenske marinen 1788-1809 (engelsk) 
* Ruotsinsalmi fra øst (engelsk)
* Vraket av Saint Nikolai (engelsk)
Lauritz Falk

**Lauritz Meyer de Chezaule Falk** (1909–1990) var en svensk og norsk skuespiller, regissør, sanger og billedkunstner.

## Liv og virke
### Norsk og svensk bakgrunn
Falk ble født i Brussel med norsk mor og svensk far. Han studerte billedkunst i Oslo og Paris og begynte sin karriere som utøvende kunstner. Ved å lage scenedekorasjoner kom han tett inntil teateret og scenelivet, og da en skuespiller ble syk grep han sjansen å spille som erstatning. Det ble begynnelsen på en scene- og filmkarriere som strakte seg over mer enn femti år. 

### Teater og film
I perioden 1938–1942 var Falk engasjert ved Nationaltheatret i Oslo. Falk var engasjert ved Dramaten i Sverige i perioden 1970–1982 og i perioden 1985–1988, men spilte også ved flere andre ledende teatre. Han regisserte flere sceneproduksjoner, både skuespill og musikaler. 

Hans debut i filmen var som 14-åring i Per Lindbergs *[[Norrtullsligan]]* (1923) i en mindre rolle, og han gjorde mer enn 50 filmer i så ulike land som Norge, Sverige, Danmark, USA, Storbritannia, Italia og Frankrike. Hans debut som regissør var i filmen *[[Lev farlig]]* (1944).

### Musikk og billedkunst
Utstyrt med en bra stemme gjorde Falk flere konserter i løpet av sin teaterkarriere samtidig som han spilte inn et stort antall grammofonplater, spesielt populære var hans tolkning av Evert Taubes musikk. Samtidig fulgte han også sitt kunstneriske talent og hadde flere utstillinger med egne bilder.

### Familie
Falk var i tiden 1937 til 1950 gift med skuespilleren Vibeke Mowinckel Falk og fra 1954 med sangeren Birgit Lennartsson. Birgits datter er flamencoartisten Eva Möller og hennes sønn Marcus Wassberg er en internasjonalt turnerende flamencodanser. Falk var far til Jannike M. Falk, svigerfar til sin jevngamle kollega Stein Grieg Halvorsen og morfar til Stein Johan Grieg Halvorsen.

## Filmografi (utvalg)
* 1923 – *[[De fire paa hybelen (film)|De fire paa hybelen]]* (Norrtullsligan)
* 1939 – *[[Gjest Baardsen]]*
* 1942 – *[[En herre med bart]]*
* 1943 – *[[Som du vill ha mej]]* 
* 1943 – *[[Det brenner en ild]]* (Det brinner en eld) 
* 1944 – *[[Kungajakt]]* 
* 1944 – *[[Klokken på Rönneberga]]* (Klockan på Rönneberga)
* 1944 – *[[Lev farlig]]* (Lev farligt) 
* 1945 – *[[Oss tyver imellom]]* (Oss tjuvar emellan eller En burk ananas)
* 1947 – *[[Konsten att älska]]* 
* 1947 – *[[En flue gjør ingen sommer]]* (En fluga gör ingen sommar)
* 1949 – *[[Vi flyr på Rio]]* (Vi flyger på Rio)
* 1953 – *[[Brudebuketten]]*
* 1959 – *[[Ryttare i blått]]*
* 1978–1982 – *[[Hedebyborna]]* (TV-serie)
* 1986 – *[[Amorosa]]*
* 1989 – *[[Varuhuset]]* (TV-serie)

## Referanser


## Eksterne lenker
*
Byggeskikk

**Byggeskikk** er et begrep som omfatter måter å bygge hus på, skikk og bruk i bygningsmessig forstand, innen et visst tidsrom i et gitt område – en region, en nasjon eller en kultur. Med denne betegnelsen forstås gjerne at byggemåten over en viss tid har vært så utbredt at den har satt et tydelig visuelt preg på bygningsmiljøet. Byggeskikken har etter sin definisjon rot i tradisjon som igjen er betinget av klima, ressurstilgang, økonomi, levemåte, behov for forsvar, fremmedkulturell påvirkning og forestillinger som overtro og religion.
Byggeskikken kan være kontinental, nasjonal, regional og lokal – fra de store trekk, hovedpreg og ned til de enkelte bygningsdetaljer og dekor. 

Den første forsker innen temaet byggeskikk i Norge var Eilert Sundt. Hans bok fra 1862, *Om Bygnings-skikken paa Landet i Norge*, var lenge utgangspunkt for nesten all forskning om dette temaet. Undervisning i temaet byggeskikk foregår bl.a. i faget kulturhistorie ved Universitetet i Oslo.

Byggeskikken kan også, i motsetning til å være knyttet til et avgrenset område, være knyttet til en ideologi, eller en bevegelse. Eksempel på dette kan være hus tilhørende Steinerbevegelsen, hvor rette linjer i størst mulig grad unngås med den begrunnelse at naturen ikke har rette linjer.

Grenseoppgangen mellom byggeskikk og arkitektur er upresis og omstridt. Det er vanlig å betrakte byggeskikker som folkelige, tradisjonsbundne og kollektive vaner eller mønstre for utforming av bebyggelse, mens arkitektur er akademisk og vanligvis tilstreber innovasjon og individuelle løsninger. De to begrepene kan oppfattes som motsetninger, samtidig som det finnes store «gråsoner» mellom dem. Begrepet byggeskikk er tatt opp i alle nordiske språk, og dette gjør det mulig å beskrive folkelig bebyggelse uten å bruke ordet «arkitektur» sammen med kvalifisernde tillegg. De fleste andre språk mangler presise begreper med samme meningsinnhold og må som f.eks. engelsk ty til sammensetninger som *vernacular architecture*, *folk architecture* eller *traditional architecture*. På norsk forekommer også oversettelsen «folkearkitektur» som et synonym til byggeskikk.

Byggeskikksbegrepet som kulturhistorisk fagterm er i utgangspunktet *deskriptivt* og verdinøytralt, men kan både i fagmiljøer og i folks dagligtale også brukes *normativt*, og det tillegges da en betydning parallell til ordet « olkeskikk».

Hvert år utdeles byggeskikkpriser til nye byggverk som har tatt opp i seg lokal tradisjon og preg. Den mest kjente er Statens byggeskikkpris. Prisene impliserer en normativ definisjon av byggeskikksbegrepet, og de blir vanligvis tildelt arkitekter som skaper *arkitektur*. 

## Referanser


## Eksterne lenker
* Husbanken byggeskikk
* Statens byggeskikkpris
* Byggeskikk i Norge
Vildanden (flyselskap)

**Vildanden** var et norsk virtuelt flyselskap som opererte med flyvninger mellom Skien, Bergen, Stavanger og Trondheim fra 2005 til 2011. Selskapet ble startet 24. januar 2005 av lokale investorer fra Grenlandsområdet. Man mente det var marked for et flytilbud mellom Skien lufthavn, Geiteryggen og Bergen lufthavn, Flesland. Flyplassen ligger omtrent ti minutters kjøring fra Skien sentrum. Vildanden fløy opptil fem daglige avganger til Bergen og tre til Stavanger. 

Selskapet var ikke et flyselskap i seg selv, og hadde ingen fly. Flyselskapet Helitrans opererte ruten Skien/Bergen, Skien/Trondheim og Skien/Stavanger på vegne av Vildanden AS, med fly av typen ATR 42 og BAe Jetstream 32. Fra starten økte trafikken jevnt, og nordsjøarbeidere bosatt i grenlandsområdet utgjorde en viktig del av kundegrunnlaget. 

Selskapet hentet sitt navn fra Skiens store dikter, Henrik Ibsen, og hans skuespill *[[Vildanden]]* og markedsførte seg selv med mottoet *korteste vei fra Ibsen til [[Edvard Grieg|Grieg]]*.

## Historie
I januar 2005 besluttet lokale forretningmenn med støtte fra lokale myndigheter å investere i et lokalt flytilbud med daglige avganger til Bergen. Selskapet ble startet i samarbeid med Coast Air. I 2007 økte selskapet kapasiteten ytterligere, med et nytt fly og daglige avganger til Stavanger, Molde og tre ganger i uken til Stockholm. 

Fra november 2007 kuttet selskapet ut Molde som destinasjon, og byttet flyplass i Stockholm fra Arlanda lufthavn til Bromma lufthavn. Ruten til Stockholm ble nedlagt i august 2009, da Vildanden byttet samarbeidspartner fra Avitrans Nordic til Danish Air Transport.

Senere fra Danish Air Transport til søsterselskapet Danu Oro Transportas, og til slutt Helitrans frem til oppbudet.

Vildanden gikk i første kvartal i 2009 med sitt første overskudd. God passasjerøkning var noe av årsaken, men og en bedre økonomisk styring.

Vildanden begjærte oppbud 14. januar 2011. TV 2

## Flåte
Flyene selskapet benyttet var eid og operert av flyselskap som hadde de nødvendige tillatelser, så som Coast Air, Avitans Nordic, Danish Air Transport, Danu Oro Transportas og Helitrans.

## Destinasjoner
Lydia Opøien

**Lydia Marie Opøien** (født 4. november 1894 i Trondheim, død 24. november 1961 i Oslo) var en norsk skuespiller.

Hun var engasjert ved blant annet Det Nye Teater, Det norske teatret og Trøndelag Teater. Opøien var også virksom ved Radioteatret. Ved siden av teater virket hun som filmskuespiller. Opøien medvirket i tolv filmer fra 1933 til 1957 med debut i *[[Jeppe på bjerget (1933)|Jeppe på bjerget]]*.

Hun var gift med advokat Adam Hjorth i hans andre ekteskap.

## Filmografi
* 1957 – *[[Ni liv (film)|Ni liv]]* 	 
* 1954 – *[[Aldri annet enn bråk]]* 	   	
* 1953 – *[[Skøytekongen]]*    	
* 1953 – *[[Selkvinnen]]*    	
* 1952 – *[[Vi vil skilles]]* 	   	
* 1951 – *[[Storfolk og småfolk]]*  	
* 1951 – *[[Kranes konditori]]*  	
* 1946 – *[[Englandsfarere]]* 	   	
* 1942 – *[[En Herre med bart]]* 
* 1942 – *[[Trysil-Knut (film)]]* 	   	
* 1940 – *[[Godvakker-Maren]]* 		
* 1933 – *[[Jeppe på bjerget (film)|Jeppe på bjerget]]*

## Referanser


## Eksterne lenker
*
Diapause

En **diapause** kan på en enkel måte forklares som en **pause i utviklingen**. Det er en forutsigbar form for dvale hos dyr. Mange insekter må ha en slik dvaleperiode for eggene, hvilket betyr at den er obligatorisk. I mange tilfeller kreves det også at det er kaldt over en viss periode, slik at man unngår at en tilfeldig kort periode med oppvarming gjennom vinteren fører til at eggene utvikler seg – og eventuelt dør når det blir kaldt igjen. I noen tilfeller styres også diapausen av lengden på fotoperioden (dagslyset).

Noen arter av pattedyr kan utsette drektigheten til forholdene ligger bedre til rette. Dette fenomenet kalles embryonisk diapause.

## Se også
* Dvale
* Embryonisk diapause
Embryonisk diapause

**Embryonisk diapause**, også kjent som **utsatt implantasjon** eller **forlenget [[drektighet]]**, er en form for diapause som nyttes av visse arter av pattedyr.

Diapause hos pattedyr sikrer at utviklingen av befruktede eggceller kun skjer dersom forholdene ligger til rette. Parringen kan skje tidlig på sommeren, men befruktede egg blir ikke ført inn i livmoren, der utviklingen av fosteret (embryoet) starter, før på et senere stadium. Dette skjer for at avkommet skal kunne komme til verden på et mest mulig gunstig tidspukt for både mora og ungen(e). 

Embryonisk diapause er kjent hos nærmere 100 forskjellige pattedyr, blant annet hos bjørner og en rekke gnagere, pungdyr og hjortedyr.
Ei bjørnebinne kan også velge ikke å bli drektig, dersom hun ikke klarer å legge på seg nok fettreserver til å klare vintersøvnen og den påfølgende dieperioden av valpen(e).

## Se også
* Dvale
* Diapause
* Brunst
* Drektighet
Meson

I partikkelfysikken er **meson** et sterkt vekselvirkende boson, noe som betyr at det er et hadron med heltallig spinn. Mesoner er i standardmodellen definert som ikke-elementære partikler, bestående av et likt antall kvarker, og antikvarker. Man antar at mesoner består av et kvark-antikvark par, i tillegg til mange virtuelle kvark-antikvark par, og virtuelle gluoner. I dag leter man etter eksotiske mesoner med forskjellige bestanddeler. Kvarkene kan eksistere i forskjellige tilstander. Et &pi;<sup>0</sup> meson er f.eks hverken opp, anti-opp (u \bar u), eller ned, anti-ned (d \bar d), men en mellomting som gjør den til sin egen antipartikkel.

Alle mesoner er ustabile.  Dette kommer av sammensetningen av kvarker, som er kvark-antikvark (q \bar q). Disse kvarkene vil annihilere og danne energi og nye partikler.

Mesoner ble opprinnelig forutsagt å være kraftbærere for kraften som holdt atomkjernene sammen. Og da man først oppdaget myonet, trodde man pga. lignende masse at det var et meson, og ga det navnet mu-meson. Men siden det ikke var sterkt vekselvirkende, skjønte man fort at det ikke kunne stemme. Det første ordentlige mesonet som ble oppdaget var pionet. Hideki Yukawa fikk Nobelprisen i fysikk for dette i 1949. Mesoner er bærere av sterk kjernekraft.

## Liste over mesoner
Dette er en liste over mesoner. Det er et utvalg av omtrent 140 kjente.

(^) Det er to komplikasjoner ved elektrisk nøytrale kaoner:

#På grunn av nøytral kaon miksing vil \mathrm{K_S^0} and \mathrm{K_L^0} ikke være eigentilstander for særhet.  Men de *er* eigentilstander for den svake kjernekraften, som dermed bestemmer deres henfall, så disse partiklene har bestemt henfallstid.
#På grunn av lineære kombinasjoner som vist over for \mathrm{K_S^0} and \mathrm{K_L^0} er disse helt korrekte på grunn av en nødvendig liten korreksjon for CP symmetribrudd.

Disse komplikasjonene eksisterer i prinsippet også for andre nøytrale mesoner, men svake eigentilstander noteres bare for kaoner på grunn av deres svært forskjellige henfallstid.
Byggeskikkpris

En **byggeskikkpris** er en pris som hvert år tildeles byggverk og bygde omgivelser som gjennom utførelse, materialbruk, utforming og samspill med sted og miljø kan bidra til å heve, fornye og utvikle den allmenne byggeskikk. 

Den mest kjente byggeskikkprisen er Statens byggeskikkpris, som administreres av Husbanken, og deles ut av Kommunal- og regionaldepartementet.

En rekke kommuner har opprettet lokale byggeskikkpriser.

## Lignende priser
En parallell til byggeskikkprisene var Norges Handikapforbunds tilgjengelighetspris, som i perioden 1998–2006 ble delt ut for å stimulere, byggherrer, bygningsbransjen og andre aktører til å bedre handikappedes muligheter til å bevege seg i det offentlige rom på lik linje med andre borgere.

Norges Blindeforbund har også etablert en tilgjengelighetspris.

I tillegg har en rekke norske fylkeskommuner og kommuner etablert lokale tilgjengelighetspriser.

## Se også
 
* Arkitekturpris

## Referanser
Steppenwolf

**Steppenwolf** (ty.: «steppeulv») er:

*en roman fra 1927 av nobelprisvinneren Hermann Hesse
*et canadisk band
Steppenwolf (band)

**Steppenwolf** er et canadisk/amerikansk rock'n'roll-band på 1960- og 1970-tallet. Bandet ble startet i Los Angeles i California i 1967. De tok navnet fra den tyske forfatteren Hermann Hesses roman *[[Der Steppenwolf]]* (*Steppeulven*) fra 1927. De opprinnelige medlemmene var John Kay (sang og gitar), Michael Monarch (gitar), Goldy McJohn (keyboards) og Jerry Edmounton (trommer). De er mest kjent for låtene «Born to Be Wild» og «Magic Carpet Ride», den første ble kjent gjennom filmen *[[Easy Rider]]* fra 1969 og skapte begrepet heavy metal gjennom sangens tekst som i andre verset nevner «*I like smokin' lightening, *'heavy metal*' thunder*». «Born to Be Wild» var gruppens tredje singel og gjorde dem til stjerner. Også låten «The Pusher» var med i filmen *Easy Rider,* begge fra albumet *Steppenwolf.*

Senere samme året fikk gruppen sin andre store hit gjennom den mer pop-orienterte sangen «Magic Carpet Ride». De to albumene de ga ut dette året solgte godt.

I 1969 hadde gruppen sin siste topp-10 hit med «Rock Me» og gruppen fortsatte fram til tidlig på 1970-tallet med å gi ut album, men disse solgte ikke like godt lenger. Steppenwolf ble først oppløst i 1973, men startet igjen i 1974. Bandet ble endelig oppløst i 1976. I 1979 startet vokalist John Kay John Kay and Steppenwolf med en helt annen besetning. 

## Diskografi
**Steppenwolf* (1968)
**Steppenwolf the Second* (1968)
**At Your Birthday Party* (1969)
**Early Steppenwolf* (1969) (live)
**Monster* (1969)
**Steppenwolf live* (1970)
**Steppenwolf 7* (1970)
**For Ladies Only* (1971)
**Slowflux* 1974
**Hour of the wolf* 1975
**Skullduggery* 1976

## John Kay and Steppenwolf

**Live in London* (1980)
**Wolftracs* (1982)
**Paradox* (1984)
**Rock'n roll rebels* (1987)
**Rise and shine* (1990)
**Live at 25* (1995)
**Feed the fire* (1996)
**Live at Louisville* (1990) CD/DVD
**A rock & roll odyssy* (2008) DVD

**John Kay and Sparrow* (1967)
**Best of John Kay and Sparrow: Tighten up your wig* (1993)

## John Kay solo
**Forgotten songs and und unsung heroes* (1972)
**My sporting life* (1973)
**All in good times* (1978)
**The lost Herritage tapes* (1997)
**Heretics and privateers* (2004)

## Eksterne lenker
* 
*
AC ChievoVerona

**Associazione Calcio ChievoVerona** (bedre kjent som *Chievo* eller *Chievo Verona*) var et italiensk fotballag fra Verona som spiller i Serie A 2008–2009 etter 1.-plass i Serie B 2007–2008. Klubben ble grunnlagt i 1929. 

Chievo blir kalt for *Mussi Volanti* («de flyvende esler») fordi Hellas Verona-fans (Chievos erkerival) anklaget Chievo for å ha stjålet navet deres, fargene deres og stadionet deres. Hellasfansene sa at «esler ville fly før Chievo kom til Serie A». Chievo spilte senere flere sesonger i Serie A mens Hellas Verona kjempet i Serie B, og Chievo tok til seg utsagnet og bruker eselet som maskot. 

## Referanser


## Eksterne lenker
*
Claus Wiese (1924–1987)

**Claus Wiese** (født 1. mars 1924 på Lillestrøm, død 7. september 1987 i Maine, USA) var en norsk skuespiller og USA-basert kringkastingsmann. Han avla eksamen ved Oslo katedralskole i 1944 og var skuespiller ved Det Nye Teater 1945-1951. Wiese debuterte i filmen *[[Englandsfarere]]* i 1946. Han giftet seg 12. august 1950 med den amerikanske kvinnen Joan Ann Trapp. Wiese var filmklipper ved TV-stasjonen WNAC i Boston, Massachusetts 1952—1954, produksjonssjef ved TV-stasjonen WMTW i Poland Spring, Maine 1954-1975, driftsleder ved samme stasjon 1975-1982 og stasjonssjef ved WMTV i Auburn fra 1982.

I 1961 flyttet han og kona til Bethel der de eide og drev Norseman Inn i 25 år. 

Claus Wiese er bror av tidligere adm dir i Cappelen forlag og forfatter Jan Wiese.

Han er onkelen til programleder Claus Wiese.

## Filmografi
* 1946 – *[[Englandsfarere]]*
* 1947 – *[[Sankt Hans fest (film)|Sankt Hans fest]]*
* 1948 – *[[Kampen om tungtvannet (film)|Kampen om tungtvannet]]*
* 1949 – *[[Kärleken segrar]]* (svensk)
* 1949 – *[[Døden er et kjærtegn]]*
* 1951 – *[[Alt dette - og Island også]]*
* 1951 – *[[Dei svarte hestane]]*

## Referanser


## Eksterne lenker
*